Donalds Petits
Donalds Petits (Donald Pettit; dzimis 1955. gada 20. aprīlī) ir NASA astronauts. Petita pirmais kosmiskais lidojums notika 2002. un 2003. gadā uz Starptautisko kosmisko staciju kā bortinženierim 6. ekspedīcijā. Otrais lidojums notika 2008. gada novembrī misijā STS-126, esot Endeavour misijas speciālistam. Trešo reizi kosmosā Petits devās 2011. gada decembrī ar kosmosa kuģi Sojuz TMA-03M SKS-30/31 ekspedīcijā. Uz zemes atgriezās 2012. gada jūlijā.